
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 



Р Е Ш Е Н И Е 
№  РП - 721 - 19 - 051

Днес, на 06.11.2019г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-721/03.09.2019 г. по описа на КПКОНПИ. 
	Сигналът е подаден срещу И. И. – главен експерт в отдел „***“ в дирекция „***“ на ***.
	В сигнала се излагат твърдения, че И. П. И., в качеството си на главен експерт в отдел „***“ в дирекция „***“ на ***, е брат на технически сътрудник в *** В. – Н. П., която се назначава и е пряко подчинена на директора на *** В. и има интерес от изхода на проверка, възложена на И. И. с докладна записка № 4575р-4568/19.12.2018г. по описа на дирекция „***“ в ***, за нарушение на служебната дисциплина от *** – директор на *** В.

	Към сигнала са приложени следните доказателства: Сведение от 10.09.2019г., сигнал с рег. № 812102-2634/31.10.2018г., сигнал с рег. № 457500-15/14.01.2019г., сведение от 01.02.2019г., допълнителни възражения с рег. № 8121в-134/08.08.2019г., писмо с рег. № 480700-206/17.01.2019г., писмо с рег. № 812100-7491/16.05.2019г., писмо с рег. № 489700-2263/14.06.2019г., писмо с рег. № 4575р-2467/03.06.2019г.
	Служебно КПУКИ е събрала Заповед № 8121К-4615/15.05.2017г. и Удостоверение с рег. № 8121р-17906/11.10.2019г. от ***.

От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от лице с посочени три имена, ЕГН и е подписан.
	Видно от Заповед № 8121К-4615/15.05.2017г. И. П. И., ЕГН: ***, е назначен на длъжност главен експерт в отдел „***“ към дирекция „***“ в ***, считано от 18.05.2017г. 
	Видно от Удостоверение с рег. № 8121р-17906/11.10.2019г. от ***, И. П. И. е служител на *** и към момента продължава да служи със статут на държавен служител по чл. 142, ал. 1, т. 2 от Закона за ***. 

При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
И. П. И., като главен експерт в отдел „***“ в дирекция „***“ на ***, не е лице, заемащо висша публична длъжност и не попада в приложното поле на чл. 6, ал.1, т.1-50 от ЗПКОНПИ. Същият е лице по §2, ал.1, т.1 от Допълнителните разпоредби на ЗПКОНПИ. 
Наличието на лице, заемащо висша публична длъжност, е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка - субект, или лице, заемащо висша публична длъжност, срещу което да се проведе административното производство, се явява пречка за разглеждане на сигнала и е основание за прекратяване на производството и изпращане на сигнала по компетентност на органа по избора или назначаването, на основание чл.47, ал.5 от ЗПКОНПИ. 
На основание §2, ал. 8 от ДР на ЗПКОНПИ, установяването на конфликт на интереси за лицата по §2, се извършва от органа по избора или назначаването, в случая - от министъра на вътрешните работи. 

Предвид гореизложеното, на основание чл. 27, ал. 2 от АПК, във вр. с чл.6, ал.1 и чл.47, ал.5, във връзка с §2, ал.5 и ал.8 от Закона за противодействие на корупцията и за отнемане на незаконно придобитото имущество,
Комисията за противодействие на корупцията и за отнемане на незаконно придобитото имущество,
Р Е Ш И:
	
	ПРЕКРАТЯВА производството по сигнал с рег. № ЦУ 01/С-721/03.09.2019 г. на КПКОНПИ против И. П. И., ЕГН: *** -  главен експерт в отдел „***“ в дирекция „***“ на ***.

	ПРЕПРАЩА сигнал с рег. № ЦУ 01/С-721/03.09.2019 г. на КПКОНПИ по компетентност на *** за предприемане на необходимите действия. След приключване на проверката, министърът на вътрешните работи следва да уведоми КПКОНПИ за резултатите от същата.

	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 
		
        Препис от решението, да се изпрати на ***, с оглед преценка за реализиране на правомощията по чл. 76, ал. 2 от ЗПКОНПИ.
	
	КОМИСИЯ:


Член:/п/ /Антоанета Цонкова/

Член:/п/ /Пламен Йоцов/

Член:/п/ /Силвия Къдрева/

